ایران-عراق محاربهسی دؤورونده ۱۴ یاشلی تبریزلی اوشاق ایران اوردوسونون بیر عضوو کیمی جبههیه یوللانیر.
کولت. آذ بیلدیریر کی، ۱۹۸۰-جی ایلده «گامما و آسسوشتئد پرس» خبر آگنتلیینده ایشلهیهن آلفرد یقوبزاده طرفیندن چکیلن مشهور فوتو محاربه مدتینده و محاربهدن سونرا ایران ایسلام رسپوبلیکاسینین تبلیغات واسطهسینه چئوریلیر.
۱۹۸۴-جو ایلین فورال آییندا خیبر عملیاتین بیر حیصهسی اولان «باتاقلیقلار دؤیوشو» زامانی اؤلدورولن یئنییئتمهنین جسدی ۳۴ ایل سونرا ۵ سنتیابر ۲۰۱۷ جی ایلده دوغما شهری تبریزه گتیریلیر. دونیانین بیر چوخ مطبوعات اورقانلاری حسن حاقیندا یازی درج ائدیبلر. بؤیوک ایزدیهاملا مشایعت اولونان مراسیمده شرقی آذربایجان ویلایتینین سیاسی، حربی و ایجتیماعییت نمایندهلری ایله یاناشی پارلامنتین ایسپیکری علی لاریجانی ده ایشتیراک ائدیب.
قید ائدک کی، دفن مراسیمیندن بیر نئچه ساعت سونرا حسنین آناسی جیران پورعلی رحمته گئدیر. حسنین باجیسی آناسینین اونو اللهین حضوروندا اولدوغونو همیشه دئییر و بونونلا تسکینلیک تاپیرمیش. لاکین او هر زامان اوغلونون گئری دؤنجیینه اینانیرمیش.
azb_Arab azb_Arab azb_Arab azb_Arab